सिटी रिपोर्टर | बोकारो
सिटी रिपोर्टर | बोकारो
चासके कैलाश नगर स्थित महिला जन स्वास्थ्य एवं शिशु कल्याण केंद्र पर कानूनी कार्रवाई करने के लिए झारखंड राज्य बाल संरक्षण संस्था, महिला, बाल विकास एवं सामाजिक सुरक्षा विभाग के निदेशक सह सदस्य सचिव राजेश सिंह ने उपायुक्त राय महिमापत रे को पत्र लिखा तो जिला प्रशासन ने त्वरित कार्रवाई करते हुए चास थाने में केंद्र के विरुद्ध मामला दर्ज कराया है। चास पुलिस इस संबंध में जल्द ही कार्रवाई करेगी। पत्र की प्रतिलिपि जिला समाज कल्याण पदाधिकारी बोकारो को भी दी गई है। निदेशक राजेश सिंह सहित अन्य ने पिछले 16 फरवरी को केंद्र में पहुंचकर कागजातों सहित कई मामलों की जांच की थी। उन्होंने जांच के बाद रिपोर्ट में बताया है कि केंद्र में बच्चों से संबंधित सभी सूचनाओं में घोर अनियमितता बरती गई है। केंद्र के विरुद्ध जुबेनाइल जस्टिस एक्ट (जेजे एक्ट) 2015 के सेक्शन 32, 80, 81 के अतिरिक्त अन्य अनियमितताओं से संबंधित कानूनी प्रावधानों के तहत प्राथमिकी दर्ज कराने का निर्देश दिया गया है। नियम के अनुसार संस्था में कम कर्मचारी रखने का भी आरोप है। इसके अलावा संस्था ने ऑनलाइन 18 बच्चे दिखाए हैं, जबकि जांच में मात्र सात ही बच्चे प्रस्तुत किए गए थे। महिला जन स्वास्थ्य एवं शिशु कल्याण केंद्र के सचिव विनोद सौरव को चास पुलिस जल्द ही गिरफ्तार कर सकती है।
bho_Deva bho_Deva hin_Deva